ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
మానవ వనరుల అభివృద్ధి రంగం లో భారతదేశం, అఫ్గానిస్తాన్ ల అవగాహనపూర్వక ఒప్పంద పత్రానికి ఆమోదం తెలిపిన మంత్రివర్గం
మానవ వనరుల అభివృద్ధి రంగం లో భారతదేశం, అఫ్గానిస్తాన్ ల మధ్య సహకారానికి సంబంధించిన అవగాహన ఒప్పంద పత్రానికి  ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదాన్ని తెలిపింది.
ఈ ఎంఒయు ఫలితం గా అఫ్గానిస్తాన్ లోని విద్యార్థులు, అధ్యాపకులు స్వయం కోర్సుల్లో తమ పేర్ల ను నమోదు చేసుకొని వాటిని పూర్తి చేయవచ్చు. అంతే కాదు ఈ ఎంవోయు కారణంగా ఆప్ఘనిస్థాన్ లో అభివృద్ధి చేసిన కోర్సులను ‘స్వయం’లో అప్ లోడ్ చేయవచ్చు. భారత ప్రభుత్వానికి చెందిన హెచ్ ఆర్ డి మంత్రిత్వ శాఖ అఫ్గానిస్తాన్ విద్యార్థులకు, అధ్యాపకులకు అవసరమైన శిక్షణను అందిస్తుంది.
ఐసిటి కార్యక్రమాలైన జాతీయ డిజిటల్ గ్రంథాలయం , వర్చువల్ ల్యాబ్స్, స్పోకెన్ ట్యుటోరియల్స్ లాంటి ప్రధానమైన విద్యారంగ కార్యక్రమాలకు సంబంధించిన సాంకేతికత.. ఈ ఎంఒయు ద్వారా అఫ్గానిస్తాన్ కు అందుబాటు లోకి వస్తుంది. అంతే కాదు దీనిని వారి తో పంచుకోవవడం జరుగుతుంది. భారతదేశం, అఫ్గానిస్తాన్ ల లోని విశ్వవిద్యాలయాలు, విద్యాసంస్థల మధ్య ఉమ్మడిగా మాస్టర్ డిగ్రీ ప్రోగ్రాములను ప్రారంభించాలనే ప్రతిపాదన ను కూడా చేయడం జరిగింది. పాఠ్య ప్రణాళిక రూపకల్పన, ఉపాధ్యాయుల సమర్థత ను పెంచడం మొదలైన అంశాల్లో అఫ్గానిస్తాన్ ఉన్నత విద్య శాఖ కు భారతదేశ మానవ వనరుల అభివృద్ధి శాఖ సాయం చేస్తుంది.
విద్యా సంబంధిత అర్హతలను పరస్పరం గుర్తించాలనే ఒప్పందం మీద ఇరు దేశాలు సంతకాలు చేయాలని ఈ ఎంఒయు లో అంగీకరించడం జరిగింది. భారతదేశంలో విద్య ను అభ్యసించండి అనే భారతదేశ కార్యక్రమం పట్ల విద్యార్థుల్లో ఆసక్తి ని పెంచడాన్ని ఇది ప్రోత్సహిస్తుందని భావిస్తున్నారు. అంతే కాక అఫ్గానిస్తాన్ విద్యాసంస్థల్లో విద్య ను నభ్యసించడానికి వీలు గా విదేశీ విద్యార్థుల ను ఆకర్షించడం జరుగుతుంది.
ఈ ఎంఒయు ఇరు దేశాల విద్యారంగ సంబంధ సహకారం లో ఒక ముఖ్యమైన మైలురాయి లాగా నిలచిపోనుంది.
పూర్వరంగం
విద్యారంగం తో పాటు పలు రంగాల్లో భారతదేశం, అఫ్గానిస్తాన్ ల మధ్య బలమైన దౌత్య సంబంధాలు ఉన్నాయి. ఈ సంబంధాలను మరింత బలోపేతం చేయడానికిగాను ఎంఒయు మీద సంతకాలు చేయడం ద్వారా మానవ వనరుల అభివృద్ధి రంగం లో సహకరించుకోవాలని ఉభయ దేశాలు నిర్ణయించాయి.
భారత ప్రభుత్వానికి చెందిన మానవ వనరుల అభివృద్ధి మంత్రిత్వ శాఖ అనేక సాంకేతిక ఆధారిత కార్యక్రమాలను చేపట్టడం జరిగింది. ఐసిటి ద్వారా జాతీయ విద్యా మిశన్ కింద ఈ కార్యక్రమాలను చేపట్టడం జరిగింది. ఈ కార్యక్రమాల్లో ముఖ్యమైంది ‘స్వయం’. ఇది భారతదేశానికి చెందిన మాసివ్ ఓపెన్ ఆన్ లైన్ కోర్సెస్ ప్లాట్ఫార్మ్ గా ఉంది. భారతదేశ వ్యాప్తంగా ఉన్నటువంటి ఉత్తమ అధ్యాపకులు రూపుదిద్దిన ఆన్ లైన్ కోర్సులను ఈ ప్లాట్ ఫార్మ్ ద్వారా అందించడం జరుగుతోంది. ఇంతవరకు ‘స్వయం’ ద్వారా అందిస్తున్న 2 వేల కోర్సుల్లో 35 లక్షల మంది విద్యార్థులు వారి పేర్ల ను నమోదు చేసుకున్నారు. వీటి లో తొమ్మిదో తరగతి నుండి స్నాతకోత్తర విద్య వరకు ప్రతి విద్యార్థి అభ్యసించే కోర్సు లతో పాటు జీవితాంతం నేర్చుకునే సదుపాయం కూడా వుంది. ‘స్వయం’ ద్వారా చేసే కోర్సుల కోసం 20 శాతం క్రెడిట్ బదిలీ ని ఆయా విద్యార్థులు ఉపయోగించుకోవచ్చు. ఉన్నత విద్యారంగ అధ్యాపకులకు యాన్యువల్ రిఫ్రెషర్ కోర్సు లను అందించడానికిగాను ఈ ప్లాట్ ఫార్మ్ ను ఉపయోగించడం జరుగుతోంది.
(
ప్రధాన మంత్రి కార్యాలయం
కేదార్నాథ్ ఆలయం లో ప్రార్థనలు చేసిన ప్రధాన మంత్రి; పునర్ నిర్మాణ పథకాల పురోగతి పై పరిశీలన
నేడు దీపావళి పండుగ ను పురస్కరించుకొని ప్రధాన మంత్రి శ్రీ నరేంద్ర మోదీ కేదార్నాథ్ ను సందర్శించారు. చారిత్రక కేదార్నాథ్ ఆలయం లో ప్రార్థనల లో ఆయన పాలుపంచుకొన్నారు. పునర్ నిర్మాణ పనులు పెద్ద ఎత్తున సాగుతున్న ఆలయ ఆవరణ అంతటా ఆయన కలియతిరుగుతూ సదరు పనులను పరిశీలించారు. పనులలో చోటు చేసుకొన్న పురోగతి ని సీనియర్ అధికారులు ఆయన కు వివరించారు. ఆలయ ప్రాంగణం లో ప్రజానీకం తో ఆయన కొద్ది సేపు ముచ్చటించారు.
2013వ సంవత్సరం లో పెద్ద ఎత్తున వరదలు వచ్చి కొండ చరియలు విరిగిపడి దెబ్బతిన్నటువంటి కేదార్నాథ్ ఆలయం ఆవరణ లో ప్రస్తుతం పునర్ నిర్మాణ పనులు, అభివృద్ధి పనులు భారీ ఎత్తు న జరుగుతున్నాయి.
(
ఆయుష్
ఔషధ మొక్కల సంరక్షణ, అభివృద్ధి ప్రాంతాల స్థితి
ఆయుష్ మంత్రిత్వ శాఖ ఆధ్వర్యంలో పనిచేసే జాతీయ ఔషధ మొక్కల బోర్డు , "ఔషధ మొక్కల సంరక్షణ, అభివృద్ధి, సుస్థిర నిర్వహణపై కేంద్ర ప్రభుత్వ రంగ పథకాన్ని" 2014-15 నుంచి అమలు చేస్తోంది. ఈ పథకం కింద, 24 రకాల 'ఔషధ మొక్కల సంరక్షణ, అభివృద్ధి ప్రాంతాలను'  ఏడు రాష్ట్రాల్లో ఏర్పాటు చేసేందుకు ప్రాజెక్టు ఆధారిత సాయాన్ని ఎన్ఎంపీబీ అందించింది. ఇందుకోసం 940 లక్షల రూపాయలను కేటాయించి, 635.99 లక్షల రూపాయలు విడుదల చేసింది.
సహజ ఆవాసాల్లో పెరిగే ఔషధ మొక్కలను సంరక్షించడమే 'ఔషధ మొక్కల సంరక్షణ, అభివృద్ధి ప్రాంతాల' విధి. స్థిర వినియోగం ద్వారా స్థానికులు/గిరిజన ప్రజలకు జీవనోపాధి కల్పించడం కూడా ఈ పథకం దీర్ఘకాలిక ఉద్దేశం.
ఆయుష్ శాఖ సహాయ మంత్రి శ్రీ మహేంద్రభాయ్ ముంజపర ఈ సమాచారాన్ని లిఖితపూర్వక సమాధానంగా ఇవాళ రాజ్యసభకు సమర్పించారు.
ప్రధాన మంత్రి కార్యాలయం
గుజరాత్ దివస్ నాడు గుజరాత్ ప్రజల కు శుభాకాంక్షలు తెలిపిన ప్రధాన మంత్రి
గుజరాత్ స్థాపన దినం నాడు గుజరాత్ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
“ગુજરાતની જનતાને રાજ્યના સ્થાપના દિવસની ખૂબ ખૂબ શુભેચ્છાઓ ! ગુજરાતની પ્રજા પુરુષાર્થ માટે જાણીતી છે. ગુજરાતીઓએ ઘણાં બધાં ક્ષેત્રોમાં વિશેષ યોગદાન આપ્યું છે. ગુજરાત સદૈવ સિદ્ધિઓનાં નવાં શિખરો સર કરતું રહે એવી મનોકામના... જય જય ગરવી ગુજરાત !”, అని ఒక సందేశం లో ప్రధాన మంత్రి పేర్కొన్నారు.
(
యువజన వ్యవహారాలు, క్రీడల మంత్రిత్వ శాఖ
ఫిఫా సీఈఓ యూరి డిజోర్కెఫ్ ను కలిసిన కేంద్ర మంత్రి శ్రీ అనురాగ్ సింగ్
ఫుట్బాల్ ను క్షేత్ర స్థాయిలో ప్రోత్సహించడానికి టోర్నమెంట్లు, కార్యక్రమాల నిర్వహణపై చర్చించిన మంత్రి
ఫిఫా సీఈఓ యూరి డిజోర్కెఫ్ ను కేంద్ర క్రీడలు యువజన సర్వీసుల శాఖల మంత్రి శ్రీ అనురాగ్ సింగ్ ఈ రోజు ఢిల్లీలో కలసి దేశంలో ఫుట్బాల్ క్రీడకు ప్రాచుర్యం కల్పించే అంశంపై చర్చలు జరిపారు. మరింత ఎక్కువ సంఖ్యలో టోర్నమెంట్లను నిర్వహించడం, కార్యక్రమాలను చేపట్టడం లాంటి అంశాల ద్వారా ఫుట్బాల్ కు కింది స్థాయిలో గుర్తింపు, ప్రాచుర్యం కల్పించడానికి గల అవకాశాలను యూరి డిజోర్కెఫ్ తో శ్రీ అనురాగ్ సింగ్ చర్చించారు. ఇటీవల జరిగిన టోక్యో ఒలింపిక్స్ లో సాధించిన విజయాలతో దేశంలో క్రీడల పట్ల ఆసక్తి పెరిగిందని మంత్రి అన్నారు. దేశంలో క్రీడా సంస్కృతికి రూపకల్పన చేయాలన్న ప్రధానమంత్రి శ్రీ నరేంద్ర మోదీ ఆశయ సాధన దిశగా ఇటీవల వేగంగా అడుగులు పడుతున్నాయని మంత్రి పేర్కొన్నారు.
ఫుట్బాల్ క్రీడలో తాను సాధించిన కొన్ని మెళుకువలను ఫిఫా సీఈఓ ప్రదర్శించారు. ఫుట్బాల్ పట్ల ఆసక్తి కలిగి ఉన్న శ్రీ అనురాగ్ సింగ్ ఫుట్బాల్ తో ఆడి ఫిఫా సీఈఓని ఆకట్టుకున్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 196.32 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 79,313
మొత్తం కేసుల్లో క్రియాశీల కేసులు 0.18%
ప్రస్తుత రికవరీ రేటు 98.61%
గత 24 గంటల్లో 7,293 మంది కోలుకున్నారు. దీంతో, కోలుకున్నవారి మొత్తం సంఖ్య 4,27,15,193 కు పెరిగింది.
గత 24 గంటల్లో 9,923 కొత్త కేసులు నమోదయ్యాయి.
రోజువారీ పాజిటివిటీ రేటు 2.55%
వారపు పాజిటివిటీ రేటు 2.67%
గత 24 గంటల్లో చేసిన 3,88,641 కొవిడ్ పరీక్షలతో కలిపి ఇప్పటివరకు 85.85 కోట్ల పరీక్షలు చేశారు.
ప్రధాన మంత్రి కార్యాలయం
ఆక్సిజన్ చాలినంత గా సరఫరా అయ్యేటట్టు చూడటానికి గాను ఆక్సిజన్ లభ్యత స్థితి పై సమీక్ష ను నిర్వహించిన ప్రధాన మంత్రి
దేశం లో వైద్యానికి ఉపయోగించే ప్రాణ వాయువు సరఫరా చాలినంత గా ఉండేటట్టు చూడటం కోసం ప్రధాన మంత్రి శ్రీ నరేంద్ర మోదీ ఒక సమగ్ర సమీక్ష ను నిర్వహించారు. ఈ సందర్భం లో ఆరోగ్య శాఖ, వాణిజ్యం- పరిశ్రమ శాఖ కు చెందిన కేంద్ర ప్రభుత్వ విభాగం అయిన డిపార్ట్ మెంట్ ఫార్ ప్రమోశన్ ఆఫ్ ఇండస్ట్రి ఎండ్ ఇంటర్ నల్ ట్రేడ్  , ఉక్కు, రహదారి రవాణా వగైరా మంత్రిత్వ శాఖ లు కూడా వాటి వద్ద ఉన్న సమాచారాన్ని ప్రధాన మంత్రి దృష్టి కి తీసుకురావడమైంది. వివిధ మంత్రిత్వ శాఖ లు, రాష్ట్రాల ప్రభుత్వాలు సమన్వయం తో కలసి పనిచేయడం ముఖ్యం అని ప్రధాన మంత్రి స్పష్టం చేశారు.
ఆక్సిజన్ సరఫరా తాలూకు ప్రస్తుత స్థితి ని గురించి, అధిక భారం ఉన్న 12 రాష్ట్రాలు  లో రానున్న 15 రోజుల లో దీని ఉపయోగం ఎంత ఉండగలదన్న అంశం గురించి కూడా ప్రధాన మంత్రి శ్రీ నరేంద్ర మోదీ సమగ్ర సమీక్ష జరిపారు. ఈ రాష్ట్రాల లో జిల్లాల స్థాయి లో గల స్థితి తాలూకు పైపై పరిశీలన ను ప్రధాన మంత్రి దృష్టి కి తీసుకురావడమైంది.
కేంద్రం, రాష్ట్రాలు ఎప్పటికప్పుడు సమాలోచనలు జరుపుకొంటూ ఉన్నాయని, ఏప్రిల్ 20వ, ఏప్రిల్ 25వ, ఏప్రిల్ 30వ తేదీల నాటికి అవసరం ఎంత ఉండవచ్చన్న అంచనా ల తాలూకు సమాచారాన్ని రాష్ట్రాల కు తెలియజేయడమైందని ఈ సమీక్ష సమావేశం లో ప్రధాన మంత్రి కి వెల్లడి చేశారు. దీనికి అనుగుణం గా ఈ రాష్ట్రాల అవసరాల ను తీర్చడానికి గాను ఏప్రిల్ 20వ తేదీ వరకు 4,880 ఎమ్ టి, ఏప్రిల్ 25వ తేదీ వరకు 5,619 ఎమ్ టి, ఏప్రిల్ 30వ తేదీ వరకు 6,593 ఎమ్ టి కేటాయించడం జరిగింది.
పెరుగుతున్న గిరాకీ ని తట్టుకోవడం కోసం దేశం లో ఉత్పత్తి సామర్థ్యాన్ని గురించి ప్రధాన మంత్రి కి వివరించడం జరిగింది. ప్రతి ఒక్క ప్లాంటు సామర్థ్యం మేరకు ఆక్సిజన్ ఉత్పత్తి ని పెంచవలసింది అంటూ ప్రధాన మంత్రి సూచన చేశారు. ఉక్కు ప్లాంటులలో మిగులు గా ఉన్న ఆక్సిజన్ సప్లయ్ నిలవల ను వైద్యపరమైనటువంటి ఉపయోగం కోసం ఇవ్వజూపడం జరుగుతున్నదన్న అంశం చర్చ లో చోటు చేసుకొంది.
ఆక్సిజన్ ను చేరవేసే ట్యాంకర్ లు దేశం అంతటా సాఫీ గా, స్వేచ్ఛాయుతం గా తిరిగేందుకు తగిన చర్యలు తీసుకోవలసింది అంటూ అధికారుల కు ప్రధాన మంత్రి విజ్ఞప్తి చేశారు. ఆక్సిజన్ ట్యాంకర్ లు అన్ని రాష్ట్రాల నడుమ రాక- పోకలను సులభం గా జరిపేందుకు వీలు గా వాటికి పర్మిట్ ల రిజిస్ట్రేశన్ ప్రక్రియ నుంచి ప్రభుత్వం మినహాయింపు ను ఇచ్చింది. డ్రైవర్ లు శిఫ్టు ల పద్ధతి లో పనిచేస్తూ ఆక్సిజన్ ట్యాంకర్ లు రోజు లో ఇరవై నాలుగు గంటలూ అందుబాటు లో ఉంటూ వేగం గా రాక- పోకల ను జరిపేటట్టు చూడవలసిందిగాను, అలాగే పెరుగుతున్న డిమాండు ను తీర్చడం కోసం చాలినంత సామర్థ్యాన్ని అందుబాటులో ఉంచవలసిందిగాను రాష్ట్రాల కు, రవాణా సంస్థల కు సూచనలు చేసిన సంగతి ని ప్రధాన మంత్రి కి తెలియజేయడమైంది. సిలిండర్ లను నింపే ప్లాంటులు కూడా అవసరమైనటువంటి జాగ్రత్త చర్యలను తీసుకొంటూ 24 గంటల పాటు పనిచేయడానికి గాను ఆ ప్లాంటుల కు అనుమతి ని ఇవ్వడం జరుగుతుంది. పారిశ్రామిక సిలిండర్ లను అవసరమైనంత మేరకు శుద్ధి చేసిన అనంతరం మెడికల్ ఆక్సిజన్ కై ఉపయోగించుకోవడానికి ప్రభుత్వం సంబంధిత అనుమతి ని ఇస్తోంది. అదే మాదిరి గా, ట్యాంకర్ ల పరంగా ఒకవేళ కొరత ఏర్పడే పక్షం లో, ఆ లోటు ను అధిగమించడం కోసం నైట్రోజన్ ట్యాంకర్ లను, ఆర్గాన్ ట్యాంకర్ లను సైతం ఆటోమేటిక్ ప్రాతిపదిక న ఆక్సిజన్ ట్యాంకర్ లు గా మలచడానికి వాటి లో తగిన మార్పులను చేసేందుకు అనుమతులను ఇవ్వడం జరుగుతుంది.
అధికారులు మెడికల్ గ్రేడ్ ఆక్సిజన్ ను దిగుమతి చేసుకోవడం కోసం జరుగుతున్న ప్రయాసల ను గురించి కూడా ప్రధాన మంత్రి దృష్టి కి తీసుకువచ్చారు.
ప్రధాన మంత్రి కార్యాలయం
పారసీ నూతన సంవత్సరం సందర్భం లో ప్రజల కు శుభాకాంక్ష లు తెలిపిన ప్రధాన మంత్రి
పారసీ నూతన సంవత్సరం సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘పారసీ కొత్త సంవత్సర శుభాకాంక్ష లు. రాబోయే సంవత్సరం ఆనందాన్ని, సమృద్ధి ని, మంచి ఆరోగ్యాన్ని ప్రసాదించు గాక. నౌరోజ్ ముబారక్.’’ అని పేర్కొన్నారు.
హోం మంత్రిత్వ శాఖ
జాతీయ వలస శ్రామికుల సమాచార వ్యవస్థ  ను తయారు చేసిన ఎన్. డి. ఎం ఏ.
వలస శ్రామికులను గమ్యస్థానాలకు చేర్చేందుక వీలుగా రూపొందిన ప్రత్యేక సమాచార వ్యవస్థ ఎన్ ఎం ఐ ఎస్ను ఆయా రాష్ట్రాలు ఉపయోగించుకోవాలని కోరిన కేంద్ర హోం శాఖ..
దేశవ్యాప్తంగా ఒక రాష్ట్రాన్నించి మరో రాష్ట్రానికి వలస శ్రామికులు వెళ్లడానికి కేంద్ర ప్రభుత్వం అనుమతించిన విషయం తెలిసిందే. వీరు తమ ప్రయాణాన్ని బస్సుల్లోను, ప్రత్యేకంగా వేసిన శ్రామిక్రైళ్లలోను తమ కొనసాగిస్తున్నారు.
వలస శ్రామికుల ప్రయాణం సులువుగా, ఎలాంటి ఇబ్బందులు లేకుండా కొనసాగేందుకు వీలుగా వారి వివరాలతో కూడిన సమాచారాన్ని జాతీయ ప్రకృతి విపత్తుల నిర్వహణ సంస్థ  సేకరించింది. ఎన్ ఎం ఐ ఎస్ పేరుతో డ్యాష్ బోర్డును రూపొందించి అందుబాటులోకి తెచ్చింది.
దీని ద్వారా ఆయా రాష్ట్రాల మధ్య సమన్వయం వేగంగా జరుగుతుందని కేంద్ర హోంశాఖ తెలిపింది. అంతే కాదు కోవిడ్ -19కు సంబంధించిన సమాచారం కూడా దీనిలో వుండడంల్ల వీరికి చికిత్సాపరమైన సాయం కూడా చేయడానికి వీలు వుంటుంద.
శ్రామికుని పేరు, వయసు, మొబైల్ నెంబర్, ఏ జిల్లాలో ప్రయాణం మొదలుపెట్టాడు, ఏ జిల్లాలకు చేరుకోవాలనుకుంటున్నారు తదితర ప్రయాణ వివరాలను ఇందులో ప్రమాణీకరణ చేస్తున్నారు.
ఈ ఎన్ ఎంఐ ఎస్ సమాచారం ద్వారా ఎంత మంది రాష్ట్రంలో ఏ ప్రాంతాన్నించి తమ రాష్ట్రాల్లోని గమ్యస్థానాలకు చేరుకుంటున్నారు అనేదాని మీద రాష్ట్రాలు ఒక అంచనాకు రాగలుగుతాయి.
వలస శ్రామికుల మొబైల్ ఫోన్ల సమాచారం ఆధారంగా కోవిడ్ -19 పర్యవేక్షణ చేయడం కూడా జరుగుతుందని అధికారులు చెబుతున్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 టీకాల తాజా సమాచారం
32.13 కోట్లకు పైగా టీకా డోసులను రాష్ట్రాలు, యూటీలకు పంపిణీ చేసిన కేంద్ర ప్రభుత్వం
రాష్ట్రాలు, యూటీల వద్ద ప్రస్తుతం అందుబాటులో ఉన్న 73 లక్షలకు పైగా డోసులు
కొవిడ్ టీకా కార్యక్రమ పరిధిని దేశవ్యాప్తంగా మరింత విస్తరించడానికి, వేగవంతం చేయడానికి కేంద్ర ప్రభుత్వం నిబద్ధతతో ఉంది. టీకా సార్వత్రీకరణ నూతన దశ జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారయ్యే టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
ఇప్పటివరకు 32.13 కోట్లకు పైగా  టీకా డోసులను రాష్ట్రాలు, కేంద్ర పాలిత ప్రాంతాలకు కేంద్ర ప్రభుత్వం అందించింది. కేంద్ర ప్రభుత్వం ద్వారా , రాష్ట్రాల ప్రత్యక్ష సేకరణ విధానాల ద్వారా ఇవి సమకూరాయి.
వీటిలో వృథాతో కలిపి మొత్తం వినియోగం 31,40,75,654 డోసులు. .
73 లక్షలకు పైగా  నిల్వలు, వినియోగించని టీకా డోసులు రాష్ట్రాలు, కేంద్ర పాలిత ప్రాంతాల వద్ద ఉన్నాయి.
ఇంకా, 24,65,980కు పైగా టీకా డోసులు పంపిణీకి సిద్ధంగా ఉన్నాయి. మరో 3 రోజుల్లో రాష్ట్రాలు, కేంద్ర పాలిత ప్రాంతాలకు అవి అందుతాయి.
(
ప్రధాన మంత్రి కార్యాలయం
‘కర్తవ్య’భావన కు అద్దం పడుతూ స్వచ్ఛంద సేవకులు తయారు చేసిన ఒక వీడియో నుశేర్ చేసిన ప్రధాన మంత్రి
ప్రధాన మంత్రి పుట్టిన రోజు ను ‘సేవ పఖ్ వాడా’ గా జరుపుకొంటున్న సందర్భాన్ని గురించి స్వచ్ఛంద సేవకులు రూపొందించినటువంటి ఒక ఆసక్తిదాయకమైన వీడియో ను ప్రధాన మంత్రి శ్రీ నరేంద్ర మోదీ శేర్ చేశారు.
ఈ వీడియో ప్రధాన మంత్రి లో ఇమిడివున్నటువంటి ‘కర్తవ్య’ భావన కు అద్దం పడుతోంది.
మోదీ స్టోరీ లోని ఒక ట్వీట్ ను ప్రధాన మంత్రి ఉట్టంకిస్తూ -
‘‘సృజనాత్మకత కు 100 మార్కులు. చీతా లు మొదలుకొని స్వచ్ఛత వరకు అన్ని అంశాల ను మీరు స్పర్శించారు’’ అని ఒక ట్వీట్ లో పేర్కొన్నారు.
ప్రధాన మంత్రి కార్యాలయం
ప్రధానమంత్రి శ్రీ నరేంద్ర మోడీ, లావో ప్రధాన మంత్రి గౌరవనీయులు డాక్టర్ థాంగ్లౌన్ సిసౌలిత్ మధ్య టెలిఫోన్ సంభాషణ
ప్రధానమంత్రి శ్రీ నరేంద్ర మోడీ ఈ రోజు లావో ప్రధాన మంత్రి గౌరవనీయులు డాక్టర్ థాంగ్లౌన్ సిసౌలిత్ తో టెలిఫోన్ లో మాట్లాడారు.
కోవిడ్-19 మహమ్మారి కారణంగా ప్రపంచ దేశాలు ఎదుర్కొంటున్న ఆరోగ్యం మరియు ఆర్థిక సవాళ్ళపై ఇరువురు నాయకులు తమ అభిప్రాయాలు పంచుకున్నారు. లావోస్లో మహమ్మారి వ్యాప్తి చెందకుండా లావో ప్రభుత్వం చేపట్టిన సమర్థవంతమైన చర్యలను ప్రధానమంత్రి ప్రశంసించారు.
కోవిడ్ అనంతర ప్రపంచానికి సిద్ధం కావడానికి అంతర్జాతీయ సహకారం మరియు ఉత్తమ-పద్ధతులు, అభ్యాసాలు, అనుభవాలను పరస్పరం పంచుకోవడం అవసరమని ఇరువురు నాయకులు అంగీకరించారు.
లావోస్తో భారతదేశ చారిత్రక మరియు సాంస్కృతిక సంబంధాలను ప్రధానమంత్రి గొప్పగా చెప్పారు. వాట్ ఫౌ వద్ద ప్రపంచ వారసత్వ ప్రదేశం పునరుద్ధరణలో భాగం పంచుకుంటున్నందుకు ఆయన సంతృప్తి వ్యక్తం చేశారు. లావోస్ అభివృద్ధి కార్యక్రమాలు, సామర్థ్య నిర్మాణం, స్కాలర్షిప్ లకు భారతదేశం అందించిన మద్దతుకు లావో ప్రధానమంత్రి డాక్టర్ థాంగ్లౌన్ సిసౌలిత్, భారత ప్రధానమంత్రి నరేంద్రమోదీ కి ధన్యవాదాలు తెలిపారు.
భారతదేశానికి ఎంతో విలువైన భాగస్వామ్య పొరుగుదేశమైన లావో పి.డి.ఆర్. తో అభివృద్ధి భాగస్వామ్యాన్ని కొనసాగించడానికి భారతదేశం యొక్క నిబద్ధతను ప్రధానమంత్రి ఈ సందర్భంగా పునరుద్ఘాటించారు.
రక్షణ మంత్రిత్వ శాఖ
నవ్య కరోనా వైరస్ విచ్ఛిన్నం చేయడానికి మైక్రోవేవ్ స్టెరిలైజర్ అభివృద్ధి
‘డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్’ మద్దతుతో పని చేస్తున్న పూణేలోని ‘డిఫెన్స్
ఇన్స్టిట్యూట్ ఆఫ్ అడ్వాన్స్డ్ టెక్నాలజీ’ సంస్థ కోవిడ్-19 వైరస్ విచ్ఛినం చేయడానికి ‘అతులియా’ అనే మైక్రోవేవ్ స్టెరిలైజర్ను అభివృద్ధి చేసింది. ‘అతులియా’ అనే మైక్రోవేవ్ స్టెరిలైజర్ 560 నుండి 600 సెల్సియస్ ఉష్ణోగ్రతల పరిధిలో అవకలన తాపన ద్వారా వైరస్ విచ్ఛిన్నమవుతుంది. సరసమైన ధరలో అందుబాటులో ఉండేలా ‘అతులియా’ అనే మైక్రోవేవ్ స్టెరిలైజర్ను రూపొందిచడం జరిగింది. ఇది పోర్టబుల్ లేదా స్థిర సంస్థాపన విధానంలో ఏర్పాటు చేసుకొని వినియోగించేలా దీనిని రూపొందించారు. ఈ స్టెరిలైజర్ వ్యవస్థ మానవ / ఆపరేటర్ భద్రత అంశాలను పరీక్షిస్తూ సురక్షితంగా ఉండేలా అభివృద్ధి చేయడమైంది. స్టెరిలైజ్ చేసే వివిధ వస్తువుల పరిమాణం మరియు ఆకారాన్ని బట్టి కేవలం 30 సెకన్ల నుండి నిమిషం వ్యవధిలో ‘అతులియా’ వాటిని క్రిమిరహితం చేస్తుంది. ఈ స్టెరిలైజర్ సుమారు మూడు కిలోగ్రాముల బరువు ఉంటుంది. లోహరహిత వస్తువుల స్టెరిలైజేషన్కు కూడా ఉపయోగించేందుకు వీలుగా దీనిని తయారు చేశారు.
మానవ వనరుల అభివృద్ధి మంత్రిత్వ శాఖ
ఎన్.ఈ.పి-2020 అమలు కోసం ప్రభుత్వం బహుళ కార్యక్రమాలు మరియు చర్యలు తీసుకుంటోంది : విద్యా మంత్రి
రాష్ట్రాలు, కేంద్రపాలిత ప్రాంతాల ప్రభుత్వాలతో సహా భాగస్వాములందరితో వివరణాత్మక సంప్రదింపుల ప్రక్రియ అనంతరం, ఎన్.ఈ.పి-2020 ని ఖరారు చేయడం జరిగింది. జాతీయ విద్యా విధానం-2020 ప్రకారం, ఈ విధానం అమలుకు బహుళ కార్యక్రమాలు మరియు చర్యలు అవసరం, సమకాలీకరించబడిన మరియు క్రమబద్ధమైన పద్ధతిలో బహుళ సంస్థలు, ఈ కార్యక్రమాలు, చర్యలను చేపట్టవలసి ఉంటుంది. దీని ప్రకారం, ఈ ఎం.ఈ.పి-2020 ని తు.చ. తప్పకుండా అమలు చేయాలని, ఈ మంత్రిత్వ శాఖ అన్ని రాష్ట్రాలు / కేంద్రపాలిత ప్రాంతాల ప్రభుత్వాలకు తెలియజేసింది. ఎం.ఈ.పి-2020 అమలు చేయడానికీ, వివిధ ఇతివృత్తాలపై సమాలోచనలు మరియు సలహాలను రూపొందించే లక్ష్యంతో, విద్యా మంత్రిత్వ శాఖ కూడా, 2020 సెప్టెంబర్, 8వ తేదీ నుండి 2020 సెప్టెంబర్ 25వ తేదీ వరకు ‘శిక్షక్ పర్వ్’ నిర్వహిస్తోంది. "ఉన్నత విద్యను మార్చడంలో జాతీయ విద్యా విధానం యొక్క పాత్ర" అనే అంశంపై గవర్నర్లు, లెఫ్టినెంట్ గవర్నర్లు మరియు విద్యా మంత్రుల సమావేశాన్ని కూడా మంత్రిత్వ శాఖ ఏర్పాటు చేసింది. ఈ సమావేశంలో గవర్నర్లు మరియు లెఫ్టినెంట్ గవర్నర్లు, రాష్ట్రాలు మరియు కేంద్ర పాలిట ప్రాంతాల విద్యా శాఖ మంత్రులతో పాటు, వివిధ విశ్వవిద్యాలయాల వైస్ ఛాన్సలర్లు మరియు ఇతర ప్రముఖులు పాల్గొన్నారు. ఎన్.ఈ.పి-2020 పై భాగస్వాముల నుండి సానుకూల మరియు అధిక ప్రతిస్పందనతో విస్తృత ప్రచారం జరిగింది.
కేంద్ర మానవ వనరుల అభివృద్ధి శాఖ మంత్రి శ్రీ రమేష్ పోఖ్రియాల్ ‘నిశాంక్’ ఈ రోజు లోక్సభకు సమర్పించిన లిఖితపూర్వక సమాధానంలో ఈ వివరాలు పేర్కొన్నారు.
ప్రధాన మంత్రి కార్యాలయం
భారతదేశం లో ఇండియన్ ఎయర్ ఫోర్స్ ఒకటో హెరిటేజ్సెంటర్ ను చండీగఢ్ లో ఏర్పాటుచేయడాన్ని ప్రశంసించిన ప్రధాన మంత్రి
ఇండియన్ ఎయర్ ఫోర్స్ కు చెందిన ఒకటో హెరిటేజ్ సెంటర్ చండీగఢ్ లో ఏర్పాటు కావడాన్ని ప్రధాన మంత్రి శ్రీ నరేంద్ర మోదీ ప్రశంసించారు. ఈ తరహా సెంటరు ను ఏర్పాటు చేయడం భారతదేశం లోనే ఇది తొలి సారి.
రక్షణ శాఖ కేంద్ర మంత్రి శ్రీ రాజ్ నాథ్ సింహ్ ట్వీట్ ను ప్రధాన మంత్రి రీట్వీట్ చేస్తూ,
‘‘ఇది ఒక ప్రశంసనీయమైనటువంటి ప్రయాస అని చెప్పాలి; ఇది మన దేశ ప్రజల కు మన వాయు సేన అందిస్తున్నటువంటి సమృద్ధమైన తోడ్పాటు ను మరింత ప్రముఖం గా చాటి చెప్పగలుగుతుంది.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
భారత ప్రభుత్వం రాష్టాలకు, కేంద్రపాలిత ప్రాంతాలకు
ఉచితంగా ఇచ్చిన కోవిడ్ టీకా డోసులు 16 కోట్లు
ఇప్పటికీ రాష్ట్రాలు, కేంద్రపాలిత ప్రాంతాల
దగ్గర నిల్వ ఉన్న టీకా డోసులు కోటి
వచ్చే మూడు రోజుల్లో రాష్ట్రాలకు అందనున్న
57 లక్షలకు పైగా కోవిడ్ టీకా డోసులు
కోవిడ్ మీద పోరులో భారత ప్రభుత్వం ముందుంది. ప్రభుత్వం అనుసరిస్తున్న ఐదు అంశాల వ్యూహం ( పరీక్షలు, ఆచూకీ
పట్టుకోవటం, చికిత్స అందించటం, కోవిడ్ నివారణ జాగ్రత్తలు పాటించటం, టీకాలు వేయించటం) లో టీకాలు
వేయటమన్నది చాలా కీలకమైన అంశం. టీకాల కార్యక్రమాన్ని మరింత సరళతరం చేస్తూ మే 1 వ తేదీనుంచి మూడవ దశ
అమలు చేస్తుండగా అర్హులైన వారందరూ ఈరోజు  సాయంత్రం 4 గంటలనుంచి కోవిన్ పోర్టల్
 ద్వారా గాని, ఆరోగ్య సేతు యాప్ ద్వారా గాని నమోదు చేసుకోవచ్చు.
భారత ప్రభుత్వం ఇప్పటిదాకా 16 కోట్ల టీకా డోసులు  రాష్ట్రాలకు, కేంద్ర పాలిత ప్రాంతాలకు ఉచితంగా పంపిణీ
చేసింది. ఇందులో రాష్టాలు వాడుకున్నవి  14,89,76,248 డోసులు. ఇప్పటికీ రాష్టాలు, కేంద్రపాలిత
ప్రాంతాల దగ్గర కోటికి పైగా  డోసులు నిల్వ ఉన్నాయి. ఇవి కాకుండా కేంద్ర ప్రభుత్వం వచ్చే మూడు రోజులలో
57 లక్షలు  టీకా డోసులు అందించటానికి ఏర్పాట్లు చేసింది.
ఇటీవలి కాలంలో మహారాష్ట్ర రాష్ట ప్రభుత్వ అధికారులు తమ దగ్గర ఉన్న టీకాలు అయిపోయాయని, తగినన్ని డోసులు
అందటం లేదని అందువలన టీకాల కార్యక్రమం తీవ్రంగా దెబ్బతింటున్నదని చెప్పటాన్ని ప్రభుత్వం ప్రస్తావించింది. ఈ విషయమై
వివరణ ఇస్తూ, ఏప్రిల్ 28, 2021 ఉదయం 8 గంటల వరకు మహారాష్టకు ఇచ్చిన కోవిడ్ టీకా డోసులు 1,58,62,470 కాగా,
ఇందులో వృధా  పోగా 1,53,56,151 డోసుల పంపిణీ జరిగింది. ఆ విధంగా ప్రస్తుత నిల్వ 5,06,319 డోసులు
అర్హులకు ఇవ్వటానికి అందుబాటులో ఉన్నాయి. వచ్చే మూడు రోజులలో 5 లక్షల డోసులు మహారాష్ట్రకు అందబోతున్నాయి.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా వెంటిలేటర్ల అందుబాటుపై తాజా సమాచారం
కోవిడ్ ను ఎదుర్కునేలా దేశవ్యాప్తంగా వెంటిలేటర్లు అందుబాటులో ఉండేందుకు కేంద్ర ఆరోగ్య, కుటుంబ సంక్షేమ మంత్రిత్వశాఖ రాష్ట్రాలకు, కేంద్రపాలితప్రాంతాలకు అందించటానికి గాను వాటి కొనుగోళ్ళను కేంద్రీకృతం చేసింది. రాష్ట్రాలనుంచి అవసరం ఉన్నట్టు సమాచారం అందగానే వాటికి అందించిన వెంటిలేటర్ల వివరాలు దిగువ అనుబంధం లో ఉన్నాయి.
ఈ వెంటిలేటర్ల వినియోగం మీద రాష్ట్రాలకు విస్తృతంగా శిక్షణ ఇచ్చారు. 19,000 మందికి పైగా డాక్టర్లు, పారామెడీకల సిబ్బంది ఈ శిక్షణ తీసుకున్నారు. వెంటిలేటర్లు ఎప్పుడూ వినియోగంలో ఉండేట్టు చూసుకోవాలని, మరమ్మతులతో సిద్ధంగా ఉండాలని కూడా కేంద్రం సూచనలిచ్చింది. తగిన ఆక్సిజెన్ పీడనం ఉండేలా జాగ్రత్తపడుతూ, పైపుల నిర్వహణ చేపట్టి సమర్థంగా వినియోగించుకోవాలని సూచించింది. ఎప్పుడూ సుశిక్షితులైన సిబ్బంది మాత్రమే వాటిని వాడేట్టు చూసుకోవాలని చెప్పింది.
|
|
అనుబంధం
రాష్ట్రాలకు, కేంద్రపాలిత ప్రాంతాలకు, కేంద్ర సంస్థలకు వాటి డిమాండ్ కు అనుగుణంగా అందించిన వెంటిలేటర్లు
|
|
|
|
సంఖ్య
|
|
రాష్ట్రం/ కేంద్రపాలిత ప్రాంతం/కేంద్ర సంస్థ
|
|
ఇచ్చిన వెంటిలేటర్ల సంఖ్య
|
|
|
|
|
|
1
|
|
అండమాన్ నికోబార్ దీవులు
|
|
34
|
|
|
|
2
|
|
ఆంధ్రప్రదేశ్
|
|
5610
|
|
|
|
3
|
|
అరుణాచల్ ప్రదేశ్
|
|
63
|
|
|
|
4
|
|
అస్సాం
|
|
1000
|
|
|
|
5
|
|
బీహార్
|
|
500
|
|
|
|
6
|
|
చండీగఢ్
|
|
109
|
|
|
|
7
|
|
ఛత్తీస్ గఢ్
|
|
515
|
|
|
|
8
|
|
దాద్రా, నాగర్ హవేలి, డయ్యూ డామన్
|
|
20
|
|
|
|
9
|
|
ఢిల్లీ
|
|
1080
|
|
|
|
10
|
|
గోవా
|
|
200
|
|
|
|
11
|
|
గుజరాత్
|
|
5700
|
|
|
|
12
|
|
హర్యానా
|
|
673
|
|
|
|
13
|
|
హిమాచల్ ప్రదేశ్
|
|
500
|
|
|
|
14
|
|
జమ్ముకాశ్మీర్
|
|
908
|
|
|
|
15
|
|
జార్ఖండ్
|
|
1410
|
|
|
|
16
|
|
కర్ణాటక
|
|
2871
|
|
|
|
17
|
|
కేరళ
|
|
480
|
|
|
|
18
|
|
లద్దాఖ్
|
|
130
|
|
|
|
19
|
|
మధ్యప్రదేశ్
|
|
1611
|
|
|
|
20
|
|
మహారాష్ట్ర
|
|
5554
|
|
|
|
21
|
|
మణిపూర్
|
|
247
|
|
|
|
22
|
|
మేఘాలయ
|
|
86
|
|
|
|
23
|
|
మిజోరం
|
|
115
|
|
|
|
24
|
|
నాగాలాండ్
|
|
320
|
|
|
|
25
|
|
ఒడిశా
|
|
617
|
|
|
|
26
|
|
పుదుచ్చేరి
|
|
107
|
|
|
|
27
|
|
పంజాబ్
|
|
809
|
|
|
|
28
|
|
రాజస్థాన్
|
|
1900
|
|
|
|
29
|
|
సిక్కిం
|
|
0
|
|
|
|
30
|
|
తమిళనాడు
|
|
2775
|
|
|
|
31
|
|
తెలంగాణ
|
|
1796
|
|
|
|
32
|
|
త్రిపుర
|
|
92
|
|
|
|
33
|
|
ఉత్తరాఖండ్
|
|
800
|
|
|
|
34
|
|
ఉత్తరప్రదేశ్
|
|
5216
|
|
|
|
35
|
|
పశ్చిమబెంగాల్
|
|
1480
|
|
|
|
36
|
|
లక్షదీవులు
|
|
57
|
|
|
|
37
|
|
కేంద్ర సంస్థలు
|
|
4813
|
|
కేంద్ర ఆరోగ్య, కుటుంబ సంక్షేమ శాఖామంత్రి డాక్టర్ భారతి ప్రవీణ్ పవార్ ఈ రోజు రాజ్యసభకు ఇచ్చిన లిఖితపూర్వక సమాధానమిది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 192.85 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 19.90 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,92,85,90,115
|
|
అందుబాటులోని నిల్వలు
|
|
19,90,98,860
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 192.85 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 19.90 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
జస్టిస్  శ్రీ ఎమ్. రామా జోయిస్ కన్నుమూత పట్ల సంతాపం వ్యక్తం చేసిన ప్రధాన మంత్రి
జస్టిస్  శ్రీ ఎమ్. రామా జోయిస్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘జస్టిస్  శ్రీ ఎమ్. రామా జోయిస్ ఒక గొప్ప మేధావియే కాక న్యాయకోవిదుడు కూడా. ఆయన ను ఆయన లోని సుసంపన్నమైన మేధస్సు కు, భారతదేశ ప్రజాస్వామిక వ్యవస్థ ను బలవత్తరం గా మార్చేందుకు ఆయన అందించిన తోడ్పాటు కు గాను ఎందరో అభిమానించే వారు. ఆయన మృతి తో ఖిన్నుడినయ్యాను. ఈ దుఃఖభరిత ఘడియ లో ఆయన కుటుంబానికి, ఆయన అభిమానుల కు కలిగిన శోకం లో నేను సైతం పాలుపంచుకొంటున్నాను. ఓమ్ శాంతి.’’ అని ఒక ట్వీట్ లో ప్రధాన మంత్రి పేర్కొన్నారు.